EkBass/fiwiki-20250220-pages-articles huggingface dataset:
Emma-Julia Wood

Emma-Julia Wood (s. 1995) on suomalainen ringette-, jääpallo-, rugbypelaaja sekä alamäkiluistelija. == Ringette == Emma-Julia Wood on Espoon kiekkoseuran kasvatti. Peliuransa aikana hän on edustanut Ottawa Ice -joukkuetta (2015–2016), saavuttaen NRL:n pronssia National Ringette League sekä Lahti RingetteäLahti Ringette (2016–2017). Wood kuului ringeten Suomen nuorten U19 mestaruusjoukkueeseen North Bayssa 2013 ja toimi joukkueen kapteenina. == Alamäkiluistelu == Vuonna 2013 Wood voitti alamäkiluistelussa ensimmäisen naisten Suomen-mestaruuden.Miikka Jouhkimaisesta pohjoismaiden nopein alamäkiluistelija – Red Bull Crashed Ice Qualifier == Jääpallo == Kausina 2012–2013 ja 2013–2014 Wood edusti Botnia 69 -joukkueessa, pelaten kaksi kautta ringeten ohella naisten bandyliigaa. Kaudella 2013–2014 joukkue saavutti SM-pronssia. == Rugby == Kausilla 2014 ja 2015 Wood edusti Helsinki Rugby Clubia (HRC), mutta ura katkesi loukkaantumiseen. == Lähteet == Luokka:Vuonna 1995 syntyneet Luokka:Elävät henkilöt Luokka:Suomalaiset ringettepelaajat Luokka:Suomalaiset jääpalloilijat Luokka:Suomalaiset alamäkiluistelijat
Testosteronikorvaushoito

Testosteronikorvaushoito eli androgeenikorvaushoito on iän myötä miehen vähenevän testosteronituotannon paikkaamiseksi annettavaa testosteronilääkitystä. Korvaushoito on kiistanalainen. Korkea testosteronitaso on yhdistetty sydän- ja verisuoniperäisiin kuolemantapauksiin. Toisaalta testosteronikorvaushoito voisi parantaa insuliiniherkkyyttä ja suojata tyypin 2 diabetekselta. ==Miehillä== Testosteronikorvaushoidossa kivesten testosteronin tuottaminen tyrehtyy ja jäljelle jää lähinnä ulkoisesti annettu testosteroni. Hypotalamuksen ja aivolisäkkeen muodostama hormonaalinen säätelyjärjestelmä havaitsee, että hormonipitoisuus on runsas ja gonadotropiineja vapauttavan hormonin (GnRH) eritys pienenee. Testosteronikorvaushoito voi sammuttaa miehen oman testosteronituotannon. Joillain miehillä testosteronikorvaushoito aloitetaan pelkän pienen testosteronipitoisuuden perusteella, mutta aivo­li­säkkeen ade­nooman, hemok­ro­ma­toosin tai geneet­tisen sai­rauden diagno­sointi ja hoi­to voivat viivästyä. Lääketestosteronin myynti on 12-kertaistunut vuosina 2000–2011. Erään tutkimuksen mukaan testosteronikorvaushoito on yhteydessä 2,2-kertaiseen sydänkohtauksen riskiin yli 65-vuotiailla miehillä ja 3,4-kertaiseen sydänkohtauksen riskiin yli 75-vuotiailla miehillä. == Naisilla == Säännöllinen liikunta lisää elimistön testosteronipitoisuutta. Estrogeenin ja testosteronin yhdistelmää sisältävät emättimeen siveltävät paikallishoitovalmisteet ovat paras hoito emättimen kuivuuteen ja kostumishäiriöihin. Hormonitoiminnan vähenemisestä johtuvaa seksuaalista haluttomuutta voidaan hoitaa testosteronikorvaushoidolla, jonka avulla seksuaalisesti tyydyttävien tapahtumien määrä nousee tutkimusten mukaan keskimäärin 60 %Naisen seksuaalisen haluttomuuden hoito. Testosteronin on todettu lisäävän myös sukupuolista nautintoaRutanen & Ylikorkala, s. 21.. Tablettimuotoinen testosteroni lisää seksuaalista halukkuutta noin tunnin kuluttua tabletin nauttimisesta. Naisten testosteronivajetta voidaan hoitaa Suomessa myös lisämunuaishormonilla tai vaihdevuosihormonitabletteja taikka -geeliä, joissa on mukana mieshormonia. Vähintään 12 viikkoa jatkuva varsinainen testosteronikorvaushoito lisää naisten sukupuolista halukkuutta ja kiihottumista sekä auttaa orgasmin saavuttamisessa, koska se vaikuttaa suoraan aivojen ja muun keskushermoston toimintaan lisäten myös sukuelinten verenkiertoa. Korvaushoito voi tapahtua voiteilla, lääkelaastarilla tai tabeteilla. Korvaushoidon mahdollisia sivuvaikutuksia ovat lievä painonnousu, lievä akne ja karvoituksen lisääntyminen, tabletteja käytettäessä on havaittu myös veren LDL-hiukkasten lisääntymistä. Testosteronikorvaushoidon on ajateltu myös voivan ylläpitää lihasvoimaa, älyllistä suorituskykyä ja mielialaa, mutta vuonna 2019 julkaistun yhteenvetotutkimuksen mukaan testosteronilisäyksellä ei ole muuta hoitovaikutusta kuin sukupuolielämän paraneminen.. ==Lähteet== Luokka:Miesten terveys Luokka:Steroidihormonit
Hernán Cortés (1895)

Hernán Cortés oli Espanjan laivaston Hernán Cortés -luokan tykkivene. == Valmistus == Alus tilattiin Clydebankiltä Skotlannista, missä köli laskettiin toukokuussa 1895. Alus laskettiin vesille 24. elokuuta 1895 ja otettiin palvelukseen vuonna 1896.spanamwar.com == Palvelus == Alus siirrettiin 1896 Kuubaan. Espanjan–Yhdysvaltain sodassa alus oli Karibialla päällikkönään luutnantti Izqueido. Vuonna 1899 se palasi Espanjaan, missä se osallistui sotatoimiin Marokossa, mutta ilman menestystä. Alus poistettiin luettelosta 1929. == Lähteet == Luokka:Hernán Cortés -luokan tykkiveneet
Nadia Gray

Nadia Gray (alun perin Nadia Kujnir, 23. marraskuuta 1923 Bukarest – 13. kesäkuuta 1994 New York) oli romanialainen elokuvanäyttelijä, jolla oli rooleja ranskalaisissa, italialaisissa ja englanninkielisissä filmeissä. Nadia Kujnirin äiti oli bessarabialainen ja isä venäläinen emigrantti. Perhe pakeni Romaniasta kommunistien noustua valtaan toisen maailmansodan jälkeen. Nadia Kujnir oli ensin naimisissa Herescu-nimisen chișinăulaisen liikemiehen kanssa ja vuodesta 1946 romanialaisen aristokraatin Constantin Cantacuzinon kanssa. Hän aloitti teatterinäyttelijänä Pariisissa nimellä Nadia Gray peittääkseen taustansa. Hänen filmiuransa alkoi roolilla elokuvassa L'inconnu d'un soir (1949) ja samana vuonna valmistui myös brittiläinen elokuva Hämähäkki ja kärpänen (The Spider and the Fly). Hänen tunnetuimmat roolinsa ovat filmeissä Erittäin salainen (Top Secret, 1952) ja Federico Fellinin ohjaama Ihana elämä (La Dolce Vita, 1960). Porträt der Schauspielerin Nadia Gray. Thomas Staedli. Viitattu 11.4.2018. ==Lähteet== ==Aiheesta muualla== * Luokka:Romanialaiset näyttelijät Luokka:Vuonna 1923 syntyneet Luokka:Vuonna 1994 kuolleet
Boucle du Baoulé

Boucle du Baoulé on kansallispuisto ja Unescon biosfäärialue Malin länsiosassa. Nimensä mukaisesti se sijaitsee Baouléjoen mutkassa. Vuonna 1982 perustetun biosfäärialueen pinta-ala on 533 037 hehtaaria, puskurivyöhykkeineen ja siirtymäalueineen 2 500 000 hehtaaria. Sen ydin koostuu kolmesta suojelualueesta, jotka ovat Kongosambougou pohjoisessa (235 115 ha), Fina kaakossa (104 943 ha) ja Badinko lounaassa (192 979 ha). Mandinguen ylängöllä sijaitsevan alueen pohjoisosa kuuluu Sahelin ja eteläosa Sudanin vyöhykkeeseen. Kasvillisuus on pensas-, metsä- ja puusavannia sekä jokivarsien galleriametsiä. Eläinkunta on kärsinyt suuresti maanviljelyn, karjanhoidon ja metsästyksen seurauksena. Alueella on myös lukuisia arkeologisia kohteita . ==Lähteet== Luokka:Biosfäärialueet Luokka:Kayesin alue Luokka:Malin luonnonsuojelualueet
IBM PCjr

IBM PCjr (mallinumero 4860) oli IBM:n valmistama mikrotietokone, joka esiteltiin marraskuussa 1983: ensimmäiset mallit saapuivat myyntiin maaliskuussa 1984 ja malli lopetettiin maaliskuussa 1985. Ensimmäisissä malleissa massamuistilaitteena ei ollut levykeasemaa, vaan ohjelmat ladattiin pelimoduulilta tai ulkoiselta nauha-asemalta. Perusmallissa oli 64 kilotavua muistia, joka mallista riippuen voitiin laajentaa 128 kilotavuun tai 512 kilotavuun. Tietokoneelle julkaistiin taulukkolaskentaohjelma Lotus 1-2-3 versiona, joka oli kahdella ROM-moduulilla ja yhdellä levykkeellä laitteen pienen muistimäärän johdosta. Ohjelmistokehittäjillä oli toiveita lisätä opetus- ja hyötyohjelmia myyntiä koteihin vuonna 1984 julkaistulle IBM PCjr:lle, joka oli merkittävästi aiempaa IBM PC:tä edullisempi. PCjr- tietokoneen toivottiin myös "tuovan uskottavuutta" kotitietokoneiden markkinoille. Tietokonetta arvosteltiin sen dollarin hinnasta, joka oli sen suorituskykyyn nähden korkea. == Lähteet == Luokka:IBM:n tietokoneet Luokka:Mikrotietokoneet Luokka:Vuoden 1984 tietokoneet
Pizarro (1895)

Pizarro oli Espanjan laivaston Hernán Cortés -luokan tykkivene. == Valmistus == Alus tilattiin Clydebankiltä Skotlannista, missä köli laskettiin toukokuussa 1895. Alus laskettiin vesille 30. kesäkuuta 1895 ja otettiin palvelukseen vuonna 1896.spanamwar.com == Palvelus == Alus siirrettiin 1896 Kuubaan. Espanjan–Yhdysvaltain sodassa alus oli Karibialla Nuevitasissa päällikkönään luutnantti Leal. Elokuussa Yhdysvaltojen vallattua Nuevitasin alus tuhottiin. == Lähteet == Luokka:Hernán Cortés -luokan tykkiveneet
Ne ver, ne boisja

Ne ver, ne boisja (Не ве́рь, не бо́йся) on t.A.T.u.:n esittämä kappale, jolla se edusti Venäjää vuoden 2003 Eurovision laulukilpailussa Riiassa. Kappale sijoittui Euroviisuissa 26 maan joukosta kolmanneksi 164 pisteellä. == Lähteet == Luokka:Venäjän euroviisuedustuskappaleet Luokka:Vuoden 2003 euroviisuedustuskappaleet Luokka:T.A.T.u.:n kappaleet
Vasco Núñez de Balboa (1895)

Vasco Núñez de Balboa oli Espanjan laivaston Hernán Cortés -luokan tykkivene. == Valmistus == Alus tilattiin Clydebankiltä Skotlannista, missä köli laskettiin kesäkuussa 1895. Alus laskettiin vesille 9. syyskuuta 1895 ja otettiin palvelukseen vuonna 1896.spanamwar.com == Palvelus == Alus siirrettiin 1896 Kuubaan. Espanjan–Yhdysvaltain sodan alkaessa alus oli Cienfugosissa. Alus torjui 28. huhtikuuta 1898 Galician kanssa Yhdysvaltain laivaston yrittäessä vallata Argonautan. Balboa ja Galicia hyökkäsivät 13. kesäkuuta USS Yankeen kimppuun. Taistelussa Balboaan osui yksi 127 millimetrin kranaatti, joka surmasi kolme ja haavoitti kymmentä miehistönjäsentä. Vuonna 1899 se palasi Espanjaan, missä se osallistui sotatoimiin Marokossa, mutta ilman menestystä. Alus poistettiin luettelosta 1929. == Lähteet == Luokka:Hernán Cortés -luokan tykkiveneet
Quiros (1895)

Quiros oli Espanjan laivaston Quiros-luokan tykkivene. == Valmistus == Alus tilattiin Wanpoasta Hongkongista, missä köli laskettiin 1895. Alus laskettiin vesille vielä samana vuonna ja otettiin palvelukseen vuonna 1896.spanamwar.com == Palvelus == Alus siirrettiin 1896 Filippiineille, jossa se taisteli kapinallisia vastaan. Espanjan–Yhdysvaltain sodan alkaessa alus oli tarkoitus siirtää Espanjaan, mutta siirto osoittautui liian kalliiksi. Helmikuussa 1900 alus myytiin Yhdysvalloille ja se poistettiin alusluettelosta. === Yhdysvaltain laivastossa === Alus liitettiin 14. maaliskuuta 1900 Yhdysvaltain laivastoon ja se osallistui Filippiinien ja Yhdysvaltain välisiin sotatoimiin. Alus upotettiin maalilaivana vuonna 1923. == Lähteet == Luokka:Quiros-luokan tykkiveneet
Wall of Glass

Wall of Glass on brittiläisen laulaja Liam Gallagherin kappale, joka julkaistiin ensimmäisenä singlenä hänen debyyttialbumiltaan As You Were 1. heinäkuuta 2017. Kappale on Liam Gallagherin, Greg Kurstinin, Andrew Wyattin, Andrew Sidney Foxin ja Michael Tighen kirjoittama ja sille kuvattiin musiikkivideo. ”Wall of Glass” ylsi Britannian singlelistalla parhaimmillaan sijalle 21. == Kappaleet == === Digitaalinen lataus ja suoratoisto === == Lähteet == Luokka:Liam Gallagherin kappaleet Luokka:Vuoden 2017 kappaleet Luokka:Greg Kurstinin tuottamat kappaleet
Do You Trust This Computer?

Do You Trust This Computer? on yhdysvaltalainen dokumenttielokuva vuodelta 2018, joka käsittelee tekoälyä ja sen vaaroja. Dokumentti julkaistiin 5. huhtikuuta 2018, ja Elon Musk rahoitti sille muutaman päivän ilmaisen katseluajan Vimeo-videopalvelussa.Cnet.com, News Dokumentin on ohjannut Chris Paine, joka on aikaisemmin tehnyt dokumentin Who Killed the Electric Car?. Dokumentissa haastatellaan tekoälyn asiantuntijoita, kuten muiden muassa Stuart Russellia ja Elon Muskia. Dokumentissa sivutaan Cambridge Analytican kohua ja suhtaudutaan Googleen varauksella. ==Lähteet== ==Aiheesta muualla== * Dokumentin kotisivut * Dokumentti IMDb:ssa Luokka:Yhdysvaltalaiset dokumenttielokuvat
Chinatown (kappale)

Chinatown on brittiläisen laulaja Liam Gallagherin kappale, joka julkaistiin toisena singlenä hänen debyyttialbumiltaan As You Were 30. kesäkuuta 2017. Kappale on Andrew Wyattin ja Michael Tighen kirjoittama ja sille kuvattiin edellisen singlen tapaan musiikkivideo. ”Chinatown” ylsi Britannian singlelistalla parhaimmillaan sijalle 56. == Kappaleet == === Digitaalinen lataus ja suoratoisto === == Lähteet == Luokka:Liam Gallagherin kappaleet Luokka:Vuoden 2017 kappaleet
Villalobos (1895)

Villalobos oli Espanjan laivaston Quiros-luokan tykkivene. == Valmistus == Alus tilattiin Wanpoasta Hongkongista, missä köli laskettiin 1895. Alus laskettiin vesille vielä samana vuonna ja otettiin palvelukseen vuonna 1896.spanamwar.com == Palvelus == Alus siirrettiin 1896 Filippiineille, jossa se taisteli kapinallisia vastaan. Espanjan–Yhdysvaltain sodan alkaessa alus oli tarkoitus siirtää Espanjaan, mutta siirto osoittautui liian kalliiksi. Alus oli Cavitessa, missä Yhdysvallat valtasi sen General Alavan ja Quirosin kanssa. Espanja myi 21. helmikuuta 1900 aluksen Yhdysvalloille ja poisti sen alusluettelostaan. === Yhdysvaltain laivastossa === Alus liitettiin 5. maaliskuuta 1900 Cavitessa Yhdysvaltain laivastoon nimellä USS Villalobos päällikkönään luutnantti Edward Simpson. Alus lähti 13. maaliskuuta Cavitesta partiomatkalle Cape Santiagon ja Burland Islandin Point Cuevan väliselle rannikolle. Alus oli yhteysaluksena merijalkaväkiosastoon, joka vartioi majakoita Santiagossa ja Malabrigossa sekä esti aseiden ja varusteiden kuljettamisen meritse kapinallisille. Ennen paluutaan kotisatamaan 26. maaliskuuta alus tuhosi seitsemän bancaa, joiden yhteenlaskettujen lastien arvo oli 935 dollaria ja valtasi salakuljetukseen käytetyt prikantiinin, kuunarin ja bancan.USS Villalobos Lyhyen Cavitessa vietetyn lepojakson 26. maaliskuuta - 1. huhtikuuta jälkeen alus valvoi Niacin ja Laguimanocin välistä rannikkoaluetta yhdessä Taaliin sijoitetun maavoimien osaston kanssa. Alus valtasi kolme bancaa Hanahanassa ja yksitoista San Luizissa. Vallatut alukset hinattiin Taaliin. Operaation aikana alus lisäksi valtasi sluupin ja bancan, jossa oli kaksi yhdysvaltalaista. Aluksen kolmannella 14. huhtikuuta alkaneella partiomatkalla alus kuljetti varusteita Cape Santiagon, Cape Malabrigon ja Cabra Islandin majakoita miehittäneille joukoille ennen kuin se aloitti tehtävänsä yhteysaluksena Batangaan, Lucenaan ja Laguimanociin sijoitettuihin armeijan osastoihin. Neljännellä partiomatkallaan alus palasi Laguimanociin matkaten pitkin Luzonin lounaisrannikkoa. Alus tuki yhdessä USS Indianan ja USS Helenan kanssa Yhdysvaltain 29. jalkaväkidivisioonaa suojaten Marinduque Islandin. Tykkivene kuljetti viestejä Marinduquesta Batangaan ennen paluutaan, jolloin se toimitti elintarvikkeita joukoille. Alus toimitti varusteita majakoita miehittäville joukoille ennen paluutaan meriliikenteen valvontaan. Alus valtasi kolme ilman asianmukaisia lupia matkaavaa bancaa ja toimitti viestejä armeijan tukikohtiin Taaliin, Batangaan, Laguimanociin, Buaciin, Santa Cruziin ja vieraili Gazanissa. Alus upotettiin maalilaivana vuonna 1933. == Lähteet == Luokka:Quiros-luokan tykkiveneet
For What It’s Worth

For What It’s Worth on brittiläisen laulaja Liam Gallagherin kappale, joka julkaistiin kolmantena singlenä hänen debyyttialbumiltaan As You Were 10. elokuuta 2017. Kappale on Liam Gallagherin ja Simon Jonsin kirjoittama ja sille kuvattiin edellisten singlejen tapaan musiikkivideo. ”For What It’s Worth” ylsi Britannian singlelistalla parhaimmillaan sijalle 33. == Kappaleet == === Digitaalinen lataus ja suoratoisto === == Lähteet == Luokka:Liam Gallagherin kappaleet Luokka:Vuoden 2017 kappaleet Luokka:Greg Kurstinin tuottamat kappaleet
Northern Girl

Northern Girl on Prime Ministerin esittämä kappale, jolla se edusti Venäjää vuoden 2002 Eurovision laulukilpailussa Viron Tallinnassa. Kappale sijoittui Euroviisuissa 24. maan joukosta sijalle 10. 55 pisteellä. == Lähteet == Luokka:Venäjän euroviisuedustuskappaleet Luokka:Vuoden 2002 euroviisuedustuskappaleet
Greedy Soul

Greedy Soul on brittiläisen laulaja Liam Gallagherin kappale, joka julkaistiin neljäntenä singlenä hänen debyyttialbumiltaan As You Were 27. syyskuuta 2017. Kappale on Gallagherin kirjoittama ja sille kuvattiin edellisten singlejen tapaan musiikkivideo. ”Greedy Soul” ylsi Britannian singlelistalla parhaimmillaan sijalle 56. == Kappaleet == === Digitaalinen lataus ja suoratoisto === == Lähteet == Luokka:Liam Gallagherin kappaleet Luokka:Vuoden 2017 kappaleet
Lady Alpine Blue

Lady Alpine Blue on Mumi Trollin esittämä kappale, jolla se edusti Venäjää vuoden 2001 Eurovision laulukilpailussa Tanskan Kööpenhaminassa. Kappale sijoittui Euroviisuissa 23. maan joukosta sijalle 12. 37 pisteellä. == Lähteet == Luokka:Venäjän euroviisuedustuskappaleet Luokka:Vuoden 2001 euroviisuedustuskappaleet
Lonttinen

Lonttinen () on alue Turussa. Se sijaitsee Aurajoen läheisyydessä kilometrin päässä Turun ydinkeskustasta. Aluetta halkoo Lonttistentie. Sen joenpuoleinen alue on uudempaa kerrostaloaluetta ja junaradan puoleinen alue vanhempaa suojeltua puutaloaluetta. Puutaloalue on kuulunut Maarian kuntaan ja liitetty Turkuun 1940-luvulla. Pääosa alueen taloista on 1900-luvun alusta. Arkkitehtuuriltaan rakennukset ovat yksinkertaisia, osassa on vaikutteita funktionalismista ja jugendista. Allinkatu 5:ssä sijaitseva 12-asuntoinen Rauhalan talo on aikanaan siirretty Helsingistä. Uudempi kerrostaloalue vuosilta 1989–2011 on pääosin Casagrande & Haroma -arkkitehtitoimiston suunnittelemaa. Asuinaluetta halkovan Lonttistentien päästä jatkuu ulkoilureitti Aurajoki-vartta pitkin Barkerin tehtaan ja Koroisten ohi Halistenkoskelle. Vaihtoehtoisesti Lonttistentien päästä voi myös lähteä junaradan viereistä kevyenliikenteenväylää pitkin Aurajoen yli Nummenrannan asuinalueelle Turun Ylioppilaskylän viereen. Reittiä pitkin pääsee myös keskustasta kylpylähotelli Caribiaan varsinkin silloin, kun saapuu linja- autoasemalle. == Lähteet == Luokka:Turun asuinalueet Luokka:VI kaupunginosa
Come Back to Me (Liam Gallagherin kappale)

Come Back to Me on brittiläisen laulaja Liam Gallagherin kappale, joka julkaistiin viidentenä singlenä hänen debyyttialbumiltaan As You Were 23. marraskuuta 2017. Kappale on Liam Gallagherin, Greg Kurstinin ja Andrew Wyattin kirjoittama ja sille kuvattiin edellisten singlejen tapaan musiikkivideo. ”Come Back to Me” ylsi Britannian singlelistalla parhaimmillaan sijalle 101. == Kappaleet == === Digitaalinen lataus ja suoratoisto === == Lähteet == Luokka:Liam Gallagherin kappaleet Luokka:Vuoden 2017 kappaleet Luokka:Greg Kurstinin tuottamat kappaleet
Ida Aalberg -museo

Ida Aalberg -museo sijaitsee Janakkalassa Leppäkoskella koulun ja radan välissä. Museorakennuksena toimiva entinen ratamestarin talo sisältyy sopimukseen valtakunnallisesti merkittävien asema-alueiden suojelusta.YM, päätös 9.12.1998 diaarinumero 2/562/96 Leppäkosken ratamestarin talo on täydellinen harvinaisuus rautatierakennusten joukossa. Se on vanhimman radan ensimmäisen vaiheen aikana rakennettu ja siellä asui jo vuonna 1862 silloinen ratamestari Antti Ahlberg. Hän oli tulevan suuren diivan, näyttelijä Ida Aalbergin isä. Talo oli Ahlbergien hallussa 1900-luvun alkuun asti. Rakennuksessa on ollut Ida Aalberg -museo vuodesta 1976 alkaen. Aluksi museorakennus oli vuokralla Valtionrautateiltä ja museo käsitti vain 2 huonetta. Janakkalan kunta osti rakennuksen vuonna 2002 ja museonrakennus restauroitiin Museoviraston ohjeiden mukaisesti. Myös näyttely uudistettiin ja museo avattiin yleisölle kesällä 2005. Museona on nyt koko rakennus. Uusitun perusnäyttelyn tarkoituksena on korostaa museorakennuksen ainutkertaista historiaa ja rautateiden merkitystä sekä Ida Aalbergin uran että Leppäkosken kylän kannalta. Näyttely kunnioittaa Ida Aalbergin elämäntyötä sekä kansainvälistä uraa luoneena taiteilijana että Janakkalassa syntyneenä yksityishenkilönä. == Lähteet == == Aiheesta muualla == * Ida Aalberg -museo Janakkalan kunnan sivuilla Luokka:Janakkalan rakennukset ja rakennelmat Luokka:Suomen kotimuseot Luokka:Suomen 1800-luvulla rakennetut rakennukset ja rakennelmat
Come Back to Me

Come Back to Me voi tarkoittaa muun muassa seuraavia: * ”Come Back to Me”, Uriah Heepin kappale vuodelta 1978 * ”Come Back to Me”, Liam Gallagherin kappale vuodelta 2017
Mamo

Mamo on Anastasija Pryh’odkon esittämä kappale, jolla hän edusti Venäjää vuoden 2009 Eurovision laulukilpailussa Moskovassa. Venäjän edellisvuoden voitton ansiosta kappale pääsi suoraan finaaliin. Finaalissa kappale sijoittui 25. maan joukosta 11. sijalle. == Lähteet == Luokka:Venäjän euroviisuedustuskappaleet Luokka:Vuoden 2009 euroviisuedustuskappaleet
Sala Burton

Sala Burton, o.s. Galante (1. huhtikuuta 1925 Białystok, Puola – 1. helmikuuta 1987 Washington DC, Yhdysvallat) oli yhdysvaltalainen demokraattisen puolueen poliitikko.United States House of Representatives: Burton, Sala Galante Hänet valittiin Yhdysvaltain edustajainhuoneen jäseneksi edustamaan suurta osaa San Franciscosta vuonna 1983; hän suoritti edesmenneen miehensä Phillip Burtonin kesken jääneen kauden loppuun. Uudelleen Sala Burton valittiin edustajaksi vuosina 1984 ja 1986.The New York Times: Obituaries: Representative Sala Burton, 61; succeeded husband in Congress Burton oli kiinnostunut politiikasta teini-iästä lähtien. Hän itse pakeni nuorena vanhempiensa kanssa Puolasta natsien miehitysvoimia. Kokemukset näiltä ajoilta saivat Burtonin ymmärtämään politiikan kaikkien asiaksi. Burton tapasikin tulevan miehensä vuonna 1950 Kalifornian nuorten demokraattien toiminnan yhteydessä. Burton kuoli syöpätaudista aiheutuneisiin komplikaatioihin 61 vuoden iässä. == Lähteet == Luokka:Yhdysvaltalaiset demokraattipoliitikot Luokka:Yhdysvaltain edustajainhuoneen jäsenet Luokka:Vuonna 1925 syntyneet Luokka:Vuonna 1987 kuolleet
Algerian ilmavoimien lento-onnettomuus 2018

Algerian ilmavoimien lento-onnettomuus 2018 tapahtui 11. huhtikuuta 2018, kun Algerian Boufarikista Béchariin matkalla ollut Algerian ilmavoimien Iljušin Il-76 -kuljetuskone syöksyi pellolle ja syttyi tuleen pian lähdettyään Boufarikista. Lennolla oli 247 matkustajaa ja kymmenen miehistön jäsentä, jotka kaikki kuolivat onnettomuudessa. Uhrit olivat pääosin sotilaita ja heidän perheenjäseniään. Kuolleiden joukossa oli viranomaislähteen mukaan 26 länsisaharalaisen Polisario-vapautusliikkeen jäsentä. == Lähteet == Luokka:Vuoden 2018 lento-onnettomuudet Luokka:Lento-onnettomuudet Algeriassa
Yves Boisset

thumb|Yves Boisset Cannesissa 2010. Yves Félix Claude Boisset (s. 14. maaliskuuta 1939 Pariisi) on ranskalainen elokuvaohjaaja ja käsikirjoittaja. Hän oli 1970- ja 1980-luvuilla niitä ohjaajia, jotka yhdistivät sosiaalikriittisyyttä jännityselokuvaan. Hän aloitti filmiuransa ohjaamalla elokuvan Coplan sauve sa peau (1968). Hänen tunnetuimpia elokuviaan ovat Dupont Lajoie (1975), Suurkaupungin sheriffi (Le juge Fayard dit Le Shériff, 1977) ja Attentaatti (L'attentat, 1972).Der Regisseur Yves Boisset. Thomas Staedli. Viitattu 11.4.2018. Suurkaupungin sheriffi palkittiin vuonna 1976 Louis Delluc -palkinnolla ja Attentaatti vuonna 1973 Moskovan elokuvajuhlien hopeapalkinnolla1973 year. Moscowfilmfestival.ru. Web Archive 2013. Viitattu 11.4.2018.. ==Lähteet== ==Aiheesta muualla== * Luokka:Ranskalaiset elokuvaohjaajat Luokka:Vuonna 1939 syntyneet Luokka:Elävät henkilöt
Nikolai Blad

Nikolai Blad (oikealta nimeltään Eero Tapani Lehtinen, s. 1963) on suomalainen laulaja-lauluntekijä ja kitaristi. Eero Lehtinen lauloi folkkia (esim. Donovan) jo 6-vuotiaana ja aloitti kitaransoiton 8-vuotiaana. Lehtinen perusti Pasi Vilppaan kanssa Corner Club -bluesbändin, joka harjoitteli ja esiintyi autotallissa korttelin (Tampereella Ilvespuiston) lapsilaumalle. Lukion jälkeen hän muutti opiskelemaan piirustusta ja kuvanveistoa Turun piirustuskouluun, aikeenaan ryhtyä kuvataiteilijaksi. Musiikki veti hänet kuitenkin katusoittajaksi sekä Uljas Mandoliini/ Balkanin Juhla -kokoonpanoon, jonka kantava voima Yrjänä Ermala kehotti Bladia laulamaan. Pian Blad erosi kaikista bändeistä ja lähti etsimään omaa ääntään. Hän opiskeli mm. gregoriaanista laulua Valamossa sekä musiikkitiedettä Helsingin yliopistossa. Esiinnyttyään Kaustisen kansanmusiikkifestivaaleilla vuonna 1991 levy-yhtiö Oy EiNo Ab otti yhteyttä. Samana vuonna Lehtinen esiintyi ensimmäistä kertaa taiteilijanimellä Nikolai Blad. Ensimmäinen levy ilmestyi vuonna 1992. == Palkintoja ja tunnustuksia == * Primitiivisen musiikin ystävät -yhdistyksen ”Etnokeisari”-titteli v. 1992 * Voitto säestyksettömän kansanlaulun kilpailussa Kaustisen kansanmusiikkijuhlilla 1993 * EtnoEmma-ehdokkuus levyllä "Kotiinpaluu" 2017 == Diskografia == * Innut ja linnut EP (EiNo) 1992 * Nikolai Blad CD (EiNo) 1995 * Nuoria ja kuluneita CD (EiNo) 1998 * Missä kävit? CD (Luoma) 2004 * Asunnoista puheenollen CD (Karkia Mistika Records) 2011 * Kotiinpaluu CD (Karkia Mistika Records) 2017 === Mukana ainakin seuraavilla äänitteillä === * Ehtoota! Konsertteja Westerholm-salilla 1992–1995, WECD-001, 1995 * Marko Uolamon Urkumaalaamo: Suunnaton Zulu, kasetti 1996 * Marko Uolamo: Luistelupuisto, NBMC-1, 1997 * Ilkka Salo: Tanssiva Hevonen II, WHKAS-2 1997 * Sumusaaren orkesteri, Ilkka Salon sävellyksiä Eero Pokelan runoihin, WHCD-1, 2000 * Vapauden kaiho – Lauluja Amnestylle, Johanna 2001 * Bandoliino: Taivaanrannan alttari, BNDCD-1, 2002 * Ulla Maria: Suvisia suruja, luomacd-3, 2003 * Ulla Maria & Nikolai Blad: Unto, Toivo, Rakkaus – Finnish Tangos, luomacd-6, 2007 == Lähteet == *Profiili Kansanmusiikkisivuilla === Viitteet === ==Aiheesta muualla== *Facebook *Youtubekanava Luokka:Suomalaiset laulajat Luokka:Suomalaiset lauluntekijät Luokka:Suomalaiset kitaristit Luokka:Vuonna 1963 syntyneet Luokka:Elävät henkilöt
Roberta Invernizzi

Roberta Invernizzi (s. 1966)AllMusic.com: Roberta Invernizzi on italialainen taidemusiikin laulaja, äänialaltaan sopraano. Hän on kotoisin Milanosta. Hän opiskeli alun perin pianon- ja kontrabassonsoittoa ennen kuin siirtyi laulun pariin Margaret Heywardin opastuksella. Myöhemmin hän erikoistui barokkiajan ja klassismin kauden musiikkiin; barokkiohjelmistoa hänelle tekivät tutuiksi Emma Kirkby ja Evelyn Tubb.Bach-Cantatas.com: Roberta Invernizzi (Soprano) Hänen ohjelmistoonsa on kuulunut muun muassa Georg Friedrich Händelin kamarikantaattien sarja, jonka hän levytti italian kielellä Fabio Bonizzonin johdolla. Lisäksi Invernizzi on tulkinnut Antonio Vivaldin tuotantoa ja työskennellyt sellaisten kapellimestareiden kuin Rinaldo Alessandrinin, Alan Curtisin, Fabio Biondin,Glossa Music: Roberta Invernizzi Diego Fasolisin sekä Jordi Savallin kanssa. Invernizzi on esiintynyt muun muassa Roomassa, Milanossa, Wienissä, Prahassa, Lontoossa, Pariisissa, Madridissa, Berliinissä, New Yorkissa, San Franciscossa ja Los Angelesissa. Hän on tehnyt yhteistyötä muiden muassa Il Giardino Armonico -, Archibudelli- ja Il Complesso Barocco -kokoonpanojen kanssa. Tammikuussa 1998 Gustav Leonhardt kutsui hänet soittamaan New York Collegiumin avajaiskonserttiin. Invernizzi on levyttänyt muun muassa Opus 111 -levymerkille. Hänen saamiensa palkintojen joukossa on Diapason d'Or. Hän aloitti vuonna 1997 barokkilaulannan opettamisen Centro di Musica Antica Pietà dei Turchinissa Napolissa, jonne hän myös asettui asumaan. == Lähteet == Luokka:Italialaiset oopperalaulajat Luokka:Sopraanot Luokka:Vuonna 1966 syntyneet Luokka:Elävät henkilöt
Caroline Berg

Caroline Beatrice Palaemona Mörner Berg (o.s. Mörner, ) on ruotsalainen yritysjohtaja. Hän edustaa Axel Johansonin vuonna 1873 perustaman Axel Johnson -konsernin omistajien viidettä sukupolvea. Hän toimii konsernin tukholmalaisen tytäryhtiö Axel Johansson AB:n hallituksen puheenjohtajana ja on usean muun konsernin tytäryhtiön hallituksessa. Axel Johansson AB pitää hallussaan 50 prosentin osuutta Tukholman pörssissä noteeratusta vähittäis- ja tukkukauppayhtiöstä Axfoodista. Hänen äitinsä on Ruotsin rikkain nainen, miljardööri, ja Axel Johnson -konsernin suurimman omistuksen isänsä kuoltua vuonna 1982 perinyt Antonia Ax:son Johnson (s. 1943). Ax:son Johanson toimi konsernin hallituksen puheenjohtajana maaliskuuhun 2015 saakka, jolloin konsernin hallituksen puheenjohtajuus siirtyi Bergille. Hänen isänsä on yritysjohtaja, kreivi Nils Mörner. Hän opiskeli vuosina 1987–1991 Middlebury Collegessa Yhdysvalloissa (BA, viestintä ja psykologia). Hän on toiminut Axel Johanson -konsernin yrityksissä vuodesta 2005. Tätä ennen hän työskenteli muun muassa televisio- ja elokuvatuotannoissa Strix Televisionille ja ZTV:lle 1992–1993, oli dokumenttikuvaajana Sveriges Televisionille 1994–2000 ja oli elokuvatuottajana Middlebury Collegessa 2001–2003. ==Lähteet== == Aiheesta muualla == * LinkedIn-sivustolla Luokka:Ruotsalaiset yritysjohtajat Luokka:Vuonna 1968 syntyneet Luokka:Elävät henkilöt
Rosemary Museminali

Rosemary Museminali (s. 1962) on ruandalainen poliitikko.The New Times: Ministers promoted - who's who Hän on toiminut muun muassa Ruandan ulkoasiainministerinä sekä maan suurlähettiläänä Yhdistyneeseen kuningaskuntaan, Irlantiin ja Skandinavian maihin. Hän on myös ollut Ruandan Punaisen Ristin pääsihteerinä ja tehnyt AIDS:in vastaista työtä.UNAIDS: Rosemary Museminali Ruandan ulkoministerinä Museminalia seurasi vuonna 2009 Louise Mushikiwabo.AllAfrica.com: Rwanda: Museminali Hands Over to Mushikiwabo Museminalilla on oppiarvo sosiaalityöstä ja -hallinnasta Makereren yliopistosta, Ugandan Kampalasta. Museminali syntyi Ugandassa pakolaisena ja muutti Ruandaan vuonna 1994 Ruandan kansanmurhan jälkeen ollessaan 32-vuotias. Hän on naimisissa, ja hänellä on viisi tytärtä. == Lähteet == Luokka:Ruandalaiset poliitikot Luokka:Ruandalaiset diplomaatit Luokka:Ulkoministerit Luokka:Suurlähettiläät Luokka:Vuonna 1962 syntyneet Luokka:Elävät henkilöt
Dajana Jastremska

Dajana Jastremska (, s. 15. toukokuuta 2000 Odessa) on ukrainalainen tennispelaaja. Hän on sijoittunut parhaimmillaan kaksinpelissä WTA-listan sijalle 21 tammikuussa 2020. Jastremska pelasi Wimbledonin tyttöjen kaksinpelin loppuottelussa vuonna 2016. Ammattilaistasolla Jastremska saavutti ensimmäisen voittonsa WTA-turnauksen pääsarjassa huhtikuussa 2017, kun hän voitti Istanbulin turnauksen avauskierroksella Andrea Petkovicin. Voittaessaan Jastremska oli maailmanlistan sijalla 420. Jastremska eteni turnauksessa lopulta puolivälieriin. Lokakuussa 2018 Jastremska saavutti uransa ensimmäisen WTA-turnausvoiton Hongkongin turnauksen kaksinpelissä. Alkuvuonna 2019 hän voitti Hua Hinin WTA-turnauksen. Ensimmäisessä aikuisten grand slam -turnauksessaan Yhdysvaltain avoimissa 2018 Jastremska hävisi ensimmäisellä kierroksella. Australian avoimissa 2019 hän hävisi kolmannella kierroksella Serena Williamsille voitettuaan sitä ennen Samantha Stosurin ja Carla Suárez Navarron. == Lähteet == == Aiheesta muualla == * * Luokka:Ukrainalaiset tennispelaajat Luokka:Vuonna 2000 syntyneet Luokka:Elävät henkilöt
Lynne Dawson

Lynne Dawson (s. 3. kesäkuuta 1956 York) on brittiläinen oopperalaulaja, äänialaltaan sopraano.Bach-Cantatas.com: Lynne Dawson (Soprano) Ennen laulu- uraansa hän toimi kielenkääntäjänä ja tulkkina vuosien ajan.Royal Northern College of Music: Lynne Dawson Dawson on toiminut yhteistyössä useiden historiallisilla soittimilla esityksiä tekevien kokoonpanojen ja kapellimestarien kanssa. Näihin ovat lukeutuneet Deller Consort, Hilliard Ensemble, John Eliot Gardiner, Roger Norrington, Christopher Hogwood ja Trevor Pinnock. Sittemmin Dawson eteni oopperauralle; hän on tulkinnut muun muassa lukuisia Georg Friedrich Händelin ja Wolfgang Amadeus Mozartin rooleja. Hän on ottanut ohjelmistoonsa myös nykyaikaisempia teoksia, mutta ei ole menettänyt rakkauttaan barokkiajan musiikkia kohtaan. Dawson on myös levyttänyt yksinlauluja. Hän lauloi Prinsessa Dianan hautajaisissa osan Libera me Giuseppe Verdin requiemista.Helmsley Arts Centre: Lunch with Lynne Dawson Dawson on pitänyt mestarikursseja monilla kesäjuhlilla erityisesti Espanjassa sekä Japanissa ja toiminut Royal Northern College of Musicin ooppera- ja vokaalimusiikkikoulun johdossa. == Lähteet == Luokka:Brittiläiset oopperalaulajat Luokka:Sopraanot Luokka:Vuonna 1956 syntyneet Luokka:Elävät henkilöt
Myllykosken voimalaitos

Myllykosken voimalaitos sijaitsee Kouvolassa. Myllykoskella toimii kaksi vesivoimalaitosta, joista vanhempi on rakennettu 1929 teholtaan 7 megawattia ja uudempi vuonna 1997 rakennettu teholtaan 22 megawattia. Laitokset on yhteisteholtaan 29 MW ja tuottaa noin 150 GWh energiaa vuodessa. Myllykoskella on putouskorkeutta 7 metriä. Vuonna 1929 rakennetun vanhan voimalaitoksen koneisto kunnostettiin ja rakennettiin uusi tulvaluukku käytöstä poistetun Francis-turbiinin vesitiehen. Laitoksen teho kasvoi noin 2 MW ja vuosienergia noin 6 GWh. ==Lähteet== Luokka:Kouvolan rakennukset ja rakennelmat Luokka:Suomen voimalaitokset Luokka:Kymijoki
Tracee Ellis Ross

Tracee Ellis Ross (syntyjään Tracee Joy Silberstein, s. 29. lokakuuta 1972 Los Angeles, Kalifornia) on yhdysvaltalainen näyttelijä. Hän on laulaja Diana Rossin ja musiikkimanageri Robert Ellis Silbersteinin tytär. == Ura == Ross opiskeli näyttelemistä Brownin yliopistossa ja suoritti bachelor-tutkinnon vuonna 1994. Hän teki ensimmäisen elokuvaroolinsa vuonna 1996 ilmestyneessä elokuvassa Far Harbor. Paitsi näyttelijänä, hän työskenteli uransa alussa myös mallina, lehtien Mirabella ja New York muotitoimittajana ja vuonna 1997 Lifetime-kanavan The Dish -ohjelman juontajana. Rossin ura näyttelijänä lähti nousuun tilannekomediasarjan Girlfriends myötä. Hän näytteli Joan Claytonia UPN:n ja sittemmin The CW:n esittämässä sarjassa sen kaikilla kahdeksalla kaudella, vuodesta 2000 vuoteen 2008. Hänet palkittiin roolista kahdesti NAACP:n Image Awardilla, vuosina 2007 ja 2009 (sarjassa paras naispääosa komediasarjassa), ja kerran BET:n Comedy Awardilla, vuonna 2005 (niin ikään sarjassa paras naispääosa komediasarjassa). Girlfriendsin jälkeen Ross näytteli muun muassa Gloria Parkesia muutamassa C.S.I.-sarjan (CSI: Crime Scene Investigation) jaksossa vuonna 2011 ja toista päähenkilöä Carla Reediä BET:n tilannekomediasarjan Reed Between the Lines ensimmäisellä kaudella samana vuonna. Hänet palkittiin jälkimmäisestä roolista uransa kolmannella NAACP:n Image Awardilla vuonna 2012. Reed Between the Linesin jälkeen Ross oli mukana NBC:n Bad Girlsin (uusintaversio samannimisestä brittisarjasta) pilottijaksossa, mutta sarjaa ei tehty lopulta pilottia enempää. Vuodesta 2014 Ross on näytellyt lääkäri Rainbow Johnsonia, nelilapsisen perheen äitiä, ABC:n tilannekomediasarjassa Black-ish. Hänet on palkittu roolista muun muassa Golden Globella vuonna 2017 (sarjassa paras naispääosa musikaali- tai komediasarjassa) ja neljällä NAACP:n Image Awardilla vuosina 2015–2018. Hän on ollut ehdolla myös Primetime Emmy -palkinnon saajaksi. Elokuvien ja televisiosarjojen lisäksi Ross on esiintynyt myös mainoksissa ja musiikkivideoilla (Kanye Westin ”The New Workout Plan” 2004 ja ”Touch the Sky” 2006 sekä Draken “Nice for What” 2018). == Lähteet == Luokka:Yhdysvaltalaiset näyttelijät Luokka:Golden Globe -palkinnon saajat Luokka:Afroamerikkalaiset Luokka:Vuonna 1972 syntyneet Luokka:Elävät henkilöt
Julie Wilhelmine Hagen-Schwarz

Julie Wilhelmine Hagen-Schwarz (18. lokakuuta 1824 Prangli – 20. lokakuuta 1902 Tartto) oli virolainen taidemaalari. Kansallisuudeltaan hän oli baltiansaksalainen. == Elämänvaiheita == Julie Hagen-Schwarzin isä, August Matthias Hagen oli taidemaalari ja tytär syntyi kun vanhemmat olivat maalausmatkalla. Tytär osoitti jo pikkutyttönä kiinnostusta piirtämiseen ja ensimmäiset piirustustunnit hän sai isältään. Opiskellessaan Tarton yliopistossa hän kiinnostui muotokuvien piirtämisestä. Yliopiston jälkeen stipendin Saksassa tapahtuvia opintoja varten. Hän opiskeli ensin Dresdenissä Friedrich Gonnen johdolla. Opinnot jatkuivat Münchenissä, Moritz Rudengasin ateljeessa.Brief biography from the University of Tartu Library. Venäjän tsaari Nikolai I myönsi Hagen-Schwarzille Saksan opintojen jälkeen uuden apurahan. Tällä kertaa Italiassa tapahtuvia opintoja varten. Italiaan häntä seurasi myös isä, sillä hän uskoi Italian ilmaston auttavan hänen potemiinsa silmäsairauksiin. Kotimaahansa Hagen-Schwarz palasi vuonna 1854. Hän oli tuolloin jo saavuttanut mainetta taidemaailmassa ja osallistunut Euroopassa moniin näyttelyihin. Pian tämän jälkeen hän solmi avioliiton astronomi Ludvig Schwarzin kanssa, joka johti paikallista observatorioita. Häämatka suuntautui Siperian eteläosiin, missä hänen miehensä oli mukana Venäjän maantieteellisen seuran palveluksessa. Matkalla etsittiin mineraaleja ja tehtiin alueesta karttoja. Hagen-Schwarz piirsi matkalla kaiken mielenkiintoisen. Vuonna 1858 Hagen-Schwarz nimitettiin Pietarin taideakatemian ensimmäiseksi naisjäseneksi. Tämän jälkeen hän oleskeli paljon Pietarissa, osallistuen moniin näyttelyihin. Uransa aikana hän teki yli 700 muotokuvaa. == Maalauksia== File:Hagen- Schwarz, Julie. Kunstnik August Hageni portree.jpg|Isän muotokuva (1870-luku) File:Ludwig Schwarz 1870.jpg|Aviomehen muotokuva(1870) File:Хаген-Шварц портрет девочки.jpg|Tytön muotokuva (1870-luku) File:Julie Hagen-Schwarz - Italian Maiden On Her Way To Rome.jpg| Italialainen tyttö matkalla Roomaan (n. 1850) File:Schwarz 1851.jpg|Mandoliinin soittaja (1851) == Lähteet == == Aiheesta muualla == * https://www.digikogu.ekm.ee/search?searchtype=complex&author;_ids=446 Luokka:Vuonna 1824 syntyneet Luokka:Vuonna 1902 kuolleet Luokka:Virolaiset taidemaalarit Luokka:Baltiansaksalaiset
Iris Fontbona

Iris Fontbona (s. 1943) on chileläinen yritysjohtaja, kaivos- ja panimomiljardööri. Hän on chileläisen liikemiehen Andrónico Luksićin (1926–2005) leski (2. vaimo). Suuri osa Luksicin perustaman Luksić- yritysryhmän varallisuudesta siirtyi tämän jälkeen Fontbonan ja hänen lapsiensa hallintaan. Yhdysvaltalainen talousjulkaisu Forbes arvioi maaliskuussa 2018 Fontbonan ja hänen perheensä omistusten arvoksi 16,3 miljardia dollaria. Fontbonan perhe hallitsee muun muassa kaivosjätti Antofagasta Plc:ta. Monialapörssiyritys Quiñencon kautta he hallitsevat muun muassa liikepankki Banco de Chileä, pakkauksia ja metalliprofiileja valmistavaa Madecoa, juoma- ja elintarvikevalmistaja CCU:ta (Compañía de las Cervecerías Unidas) ja Etelä-Amerikan suurimpiin lukeutuvaa CSAV-varustamoa (Compañía Sudamericana de Vapores). Vaikka suurin osa omistuksista liittyy liiketoimintaan Etelä-Amerikassa, perheen omistuksiin kuuluu myös lomakiinteistöjä Kroatiassa. Fontbona on leski. Hänellä on kolme lasta. Heistä Jean-Paul Luksić johtaa Antofagastaa hallituksen puheenjohtajana ja Paola sekä María Gabriela ovat isänsä mukaan nimetyn hyväntekeväisyyssäätiön johdossa. Edesmenneellä miehellä oli lisäksi kaksi poikaa ensimmäisestä avioliitostaan. Heistä Andronico Luksić Craig toimii Luksic-ryhmän rahoitussektorilla. Hänen veljensä Guillermo menehtyi vuonna 2013. ==Lähteet== ==Aiheesta muualla== *Fundaciones familia Luksić (fundacionesfamilialuksic.cl) Luokka:Yritysjohtajat Luokka:Chileläiset miljardöörit Luokka:Vuonna 1943 syntyneet Luokka:Elävät henkilöt
Rebecca Kadaga

Rebecca Alitwala Kadaga (s. 24. toukokuuta 1956 Kamuli) on ugandalainen poliitikko.Daily Monitor: Rebecca Kadaga: A woman of all political seasons Hänestä tuli 19. toukokuuta 2011 Ugandan parlamentin ensimmäinen naispuolinen puhemies. Tätä ennen hän oli toiminut jo vuosikymmenen ajan varapuhemiehenä. Kadaga on varsinaiselta ammatiltaan juristi. Hän on muun muassa edistänyt naisten oikeuksia avioliitoissa ja osallistunut naisten sukupuolielinten silpomisen lopettamiseen tähdänneeseen kampanjaan.Inter Press Service: POLITICS: First Woman Speaker of Parliament Changing Politics Kadaga on George Wilson Madalin ja Eve Kadagan tytär. == Lähteet == Luokka:Ugandalaiset poliitikot Luokka:Puhemiehet Luokka:Vuonna 1956 syntyneet Luokka:Elävät henkilöt
Maxien maailma

Maxien maailma on yhdysvaltalainen piirrossarja. Ohjelman tuottivat DIC Entertainment, Hasbro, Claster Television & Saban Entertainment, ja sitä esitettiin 32 jakson verran Yhdysvalloissa 14. syyskuuta – 1. joulukuuta 1987. Suomessa sarjan jaksoja on julkaistu 1990-luvun alussa videokasetteina. Suomenkielisestä jälkiäänityksestä vastasi Golden Voice Oy. == Henkilöt == * Maxie * Rob * Herkkusieni * Ferdie * Simone * Ashley * Carly Cooper * Herra Garcia * Jeri Jeffries ==Jaksot== # Date Expectations # Ride for Your Life # Wheelie Bad Dudes # The Not-So Great Outdoors # Goodbye Ghoul World # This Rap's for You # To Be or Not To Be Ferdie # Misadventures in Babysitting # Breaking Up is Hard to Do # Fat Chance # The Maxie Horror Picture Show # The Phantom Artists # Two Guys for Every Girl # Ashes To Ashley # A Day in the Life of Rob # Surfside Over the Rainbow # Very Superstitious # I Was a Teenage Council Member # Mushroom and Ferdie's Hysterical Historical Adventure # Pirouettes and Forward Passes # Friend or UFO? # Photo Opportunity # Do or Diary # Beach Blanket Battle # Teaching an Old Teacher New Tricks # Hero Word- Ship # Dear Hunk # The Slumber Party # A Dog's Tale # The Five Finger Discount # True Brit # Future Schlock ==Suomessa julkaistut VHS-kasetit== * Maxien maailma 1 * Maxien maailma 2: Maxiesta tulee tv-tähti * Maxien maailma 3: TV- Show * Maxien maailma 4: "RAP"-Artisti == Suomenkielisissä äänirooleissa == ==Lähteet== * *Maxie's World at DHXMedia.com Luokka:Lastenohjelmat Luokka:Yhdysvaltalaiset televisiosarjat Luokka:1980-luvun piirrossarjat
Kuka kertoisi minulle

”Kuka kertoisi minulle” on Henrik Otto Donnerin säveltämä laulu Aulikki Oksasen runoon. Se sävellettiin Timo Bergholmin elokuvaan Punahilkka (1968), jossa Pepe Willberg laulaa sen Blues Section -yhtyeen säestämänä. , Musiikki. Viitattu 11.4.2018. Ensimmäinen julkaistu levytys kappaleesta on single, jonka B-puolella on Kaj Chydeniuksen Aulikki Oksasen runoon säveltämä Sinua, sinua rakastan elokuvasta Asfalttilampaat (1968). Arvellaan, että single on tehty Asfalttilampaiden markkinoimiseksi. Laulu julkaistiin singlenä myös Otto Donnerin itsensä laulamana vuonna 1968, joidenkin tietojen mukaan Willbergin levy-yhtiösopimusten takia. Sen B-puolella on elokuvassa Ruusujen aika (1969) soinut kappale ”Pääskytorni”, jonka Donner myös laulaa. Pepe Willberg levytti laulun ”Kuka kertoisi minulle” uudelleen Pepe & Paradise -yhtyeen esikoisalbumille Niin vähän on aikaa (1972), jonka kaikki sävellykset ja sovitukset ovat Otto Donnerin. Tämä versio lienee laulun tunnetuin levytys runsaan radiosoiton takia. Laulun sävel, sanat, pianosäestys ja soinnutus on julkaistu Suuren toivelaulukirjan osassa 12 sivuilla 182–183. ==Lähteet== Luokka:Suomalaiset musiikkikappaleet Luokka:Vuoden 1968 kappaleet
Kadri Mälk

Kadri Mälk (27. tammikuuta 1958 Tallinna – 1. tammikuuta 2023) oli virolainen kuvataiteilija ja korumuotoilija. Hän erikoistui jalokiviin. Mälk aloitti taideopintonsa Tarton taidekoulussa, josta valmistui vuonna 1977. Hän jatkoi opintojaan Viron taideakatemiassa, josta valmistui vuonna 1986. Hän työskenteli vapaana taiteilijana vuoteen 1993 asti. Hän pääsi tuolloin opiskelemaan Lahden muotoiluinstituuttiin, missä erikoistui gemmologiaan Esko Timosen oppilaana. Lahdesta tie vei Bernd Munsteinerin studioon Saksaan. http://news.err.ee/1608837601/estonian-jewellery-artist-kadri-malk-dies Viron taideakatemiassa Mälk opetti vuodesta 1989 ja oli sen jalokivitaiteen professori vuodesta 1996. Hän piti näyttelyitä monissa maissa ja hänen töitään on ollut näytteillä useissa museoissa Virossa, Suomessa, Belgiassa, Venäjällä, Slovakiassa ja Japanissa sekä muutamassa muussa maassa. Hänet oli palkittu Viron Valkoisen tähden ritarikunnan kunniamerkillä ja hän sai myös useita taidepalkintoja. Hän oli naimisissa kolme kertaa. Hänen viimeinen aviomiehensä oli Mati Sirkel. == Lähteet == == Aiheesta muualla == * https://kultuur.err.ee/1608837088/suri-kunstnik-kadri-malk * http://www.klimt02.net/forum/5473 Luokka:Virolaiset taiteilijat Luokka:Muotoilijat Luokka:Vuonna 1958 syntyneet Luokka:Vuonna 2023 kuolleet
Uudenseelanninpapukaijat

Uudenseelanninpapukaijat (Strigopidae) on papukaijalintuihin kuuluva heimo. Aikaisemmin heimon lajit luettiin kuuluviksi papukaijojen heimoon, mutta on sittemmin erotettu omaksi heimokseen. BirdLife Suomen käyttämän luokituksen mukaan uudenseelanninpapukaijoihin kuuluu 2 sukua ja 4 lajia. Uudenseelanninpapukaijoja tavataan ainoastaan Uudesta-Seelannista. Ne ovat suurikokoisia lintuja, joilla on suurikokoinen koukkupäinen nokka. Heimon lajien elinympäristöä ovat metsät. ==Suvut ja lajit== ===Keat Nestor=== * Kaka Nestor meridionalis * Kea Nestor notabilis * Norfolkinsaarenkaka Nestor productus ===Laji, jolla on oma sukunsa=== * Kakapo Strigops habroptila ==Lähteet== Luokka:Uudenseelanninpapukaijat
Margit Tirkkonen

Margit Tirkkonen, Elsa Jahr, alun perin Margareta Elisabet Tirkkonen (11. toukokuuta 1914 Helsinki – 11. maaliskuuta 1988 Tukholma, Ruotsi) oli suomalais-ruotsalainen tanssitaiteilija ja näyttelijä. Hän oli naimisissa näyttelijä Adolf Jahrin kanssa 1937–1943 ja myöhemmin avioiduttuaan uudestaan Engström 1944–1951. ==Filmografia== * Meidän poikamme, 1929 * Meidän poikamme merellä, 1933 * Mainostakaa, 1936 * Adolf kyllä pärjää, 1938 * Iloinen torvensoittaja, 1938 * Kronans glada gossar, 1952 == Lähteet == Luokka:Suomalaiset näyttelijät Luokka:Suomalaiset tanssijat Luokka:Vuonna 1914 syntyneet Luokka:Vuonna 1988 kuolleet
Frida Kern

Frida Kern (9. maaliskuuta 1891 Wien – 23. joulukuuta 1988 Linz) oli itävaltalainen säveltäjä. Hän vietti lapsuutensa ja nuoruutensa Linzissä, pääsi vuonna 1923 Wienin musiikkiakatemiaan ja opiskeli siellä säveltämistä Franz Schmidtin sekä orkesterinjohtoa Clemens Kraussin ja Robert Hegerin johdolla. Vuonna 1942 Kern sai Linzin kaupungilta sävellyspalkinnon.Oxford Index: Kern, Frida (1891 - 1988), composer == Teoksia == * Ballade harpulle * Impressions, Op. 19, viululle, alttoviululle, sellolle, huilulle ja harpulle * Pieces (4), Op. 25, puhallinkvintetille * Spanish Dance, Op. 24, fagotille ja harpulle * Theme and Variations viola d'amorelle ja harpulleAllMusic.com: Frida Kern == Lähteet == Luokka:Itävaltalaiset säveltäjät Luokka:Vuonna 1891 syntyneet Luokka:Vuonna 1988 kuolleet
Tekla Bądarzewska-Baranowska

Tekla Bądarzewska-Baranowska (1829 MławaUnlearned lessons: Tekla Bądarzewska tai 1834Naxos.com: TEKLA BĄDARZEWSKA-BARANOWSKA – 29. syyskuuta 1861 Varsova) oli puolalainen säveltäjä ja pianisti. Hän sai maailmanlaajuista suosiota, kun hänen kappaleensa Neidon rukous julkaistiin Varsovassa vuonna 1856. Kappale edustaa 1800-luvulle tyypillistä salonkimusiikkia. Sittemmin kappaleesta tehtiin erinäisiä sovituksia, mutta säveltäjä ei koskaan saavuttanut myöhemmillä teoksillaan vastaavaa suosiota. 1850-luvulla Bądarzewska- Baranowska avioitui ja sai kolme lasta. Hänen varhaisen kuolemansa syy ei ole tiedossa, mutta hänet haudattiin Powązkin hautausmaalle Varsovassa 1. lokakuuta 1861. Erityistä suosiota Bądarzewska-Baranowska on saavuttanut Kaukoidässä (Japanissa ja Taiwanilla). == Lähteet == Luokka:Puolalaiset säveltäjät Luokka:Puolalaiset pianistit Luokka:1800-luvulla syntyneet Luokka:Vuonna 1861 kuolleet
Christoph Prégardien

Christoph Prégardien (s. 18. tammikuuta 1956 Limburg an der Lahn) on saksalainen oopperalaulaja, äänialaltaan tenori. Hän aloitti musiikillisen uransa Limburgin tuomiokirkon kuoron jäsenenä. Hän opiskeli laulamista Martin Gründlerin johdolla Frankfurtin musiikkiopistossa ja valmistui vuonna 1983. Myöhemmin hän jatkoi opintojaan Carla Castellanin johdolla Milanossa, Karlheinz Jariusin johdolla Frankfurtissa ja Alois Tremlin johdolla Stuttgartissa.Bach-Cantatas.com: Christoph Prégardien (Tenor) Prégardienin ohjelmisto ulottuu barokin ajan oratorioista ja passioista sellaisten 1900-luvun säveltäjien kuin Benjamin Brittenin ja Wolfgang Rihmin teoksiin. Kotimaansa ulkopuolella hän on esiintynyt muun muassa Kairossa, Montpellier’ssa, Tokiossa ja Parmassa. Hän on julkaissut useita levytyksiä. Prégardien on tehnyt yhteistyötä sellaisten kapellimestareiden kuin Frans Brüggenin, John Eliot Gardinerin, Michael Gielenin, Nikolaus Harnoncourtin, Philippe Herreweghen, Christopher Hogwoodin, René Jacobsin, Ton Koopmanin, Sigiswald Kuijkenin, Gustav Leonhardtin ja Helmuth Rillingin kanssa. == Lähteet == Luokka:Saksalaiset oopperalaulajat Luokka:Tenorit Luokka:Vuonna 1956 syntyneet Luokka:Elävät henkilöt
Leanne Wood

Leanne Wood (s. 1971) on walesilainen poliitikko ja vuodesta 2012 alkaen Plaid Cymru -puolueen puheenjohtaja. Hän on edustanut puoluetta vuodesta 2003 alkaen Walesin kansalliskokouksessa. Vuonna 2004 Wood heitettiin ulos istunnosta, jossa hän oli kutsunut kuningatar Elisabet II:ta tämän siviilinimellä ”Rouva Windsoriksi” eikä suostunut käyttämään tästä nimitystä ”kuningatar” kansalliskokouksen puheenjohtajan Dafydd Elis-Thomasin vaatimuksesta huolimatta. Woodista tuli samalla ensimmäinen Walesin kansalliskokouksen edustaja, joka on määrätty poistumaan kesken istunnon.http://news.bbc.co.uk/democracylive/hi/historic_moments/newsid_8199000/8199414.stm == Lähteet == Luokka:Walesilaiset poliitikot Luokka:Brittiläisten puolueiden puheenjohtajat Luokka:Vuonna 1971 syntyneet Luokka:Elävät henkilöt